Na temelju članka 20. Statuta Osnovne škole Ivane Brlić-Mažuranić Ogulin Školski odbor Osnovne škole Ivane Brlić - Mažuranić Ogulin na \_\_\_.

sjednici održanoj \_\_\_\_\_\_. godine, donosi





# **OPĆE ODREDBE**

Članak 1.

Pravilnikom o dodjeljivanju pohvala i nagrada učenicima (u daljnjem tekstu: Pravilnik) utvrđuju vrste pohvala i nagrada učenicima, kriteriji i postupci pohvaljivanja i nagrađivanja učenika u Osnovnoj školi Ivane Brlić-Mažuranić Ogulin (u daljnjem tekstu Škola).

Izrazi koji se u ovom Pravilniku koriste za osobe u muškom rodu su neutralni i odnose se na muške i na ženske osobe.

Članak 2.

Cilj dodjeljivanju pohvala i nagrada učenicima je poticanje izvrsnosti u radu učenika u odgojno-obrazovnom radu, isticanju pozitivnog primjera, poticanje učenika na što bolje vladanje i postizanje što boljih rezultata u nastavnim, izvannastavnim školskim i izvanškolskim aktivnostima.

Škola pohvaljuje i nagrađuje učenike koji postižu izuzetne rezultate u:

* realizaciji i primjeni nastavnog programa –
* uspješnom predstavljanju Škole na natjecanjima, smotrama i istraživačkom radu
* organizaciji društveno-korisnih i humanitarnih aktivnosti
* izvanškolskim oblicima rada koji promoviraju pozitivne vrijednosti i Školu

Članak 3.

Pohvale i nagrade dodjeljuju se prema odredbama Statuta Škole i po kriterijima iz ovog Pravilnika.

Pohvale i nagrade se mogu dodijeliti učenicima pojedincima i grupama učenika.

Bodovi koje osvoji skupina, dodjeljuju se isključivo skupini, ne pojedincima unutar skupine.

Članak 4.

Pohvale i nagrade dodjeljuju se za:

* postignute rezultate u učenju i uzornom vladanju,
* uzornom odnosu prema učiteljima i učenicima,
* pravilnom odnosu prema imovini,
* sudjelovanje i ostvarene rezultate na školskom, gradskom, županijskom, državnom i međunarodnom natjecanju,
* sudjelovanje u kulturnim, sportskim, humanitarnim i volonterskim aktivnostima,
* ostvarene rezultate u izvannastavnim školskim aktivnostima,
* ostvarene rezultate u izvanškolskim aktivnostima.

**Članak 5.**

Odluka o nagrađivanju učenika se javno priopćava i objavljuje na web stranici Škole.

Pohvale i nagrade učenicima uručuju se javno i dodjeljuju povodom značajnih datuma (Dana Škole, godišnjica, jubileja, svečanim priredbama ili pri podjeli učeničkih svjedodžbi).

1. **POHVALE**

Članak 6.

Škola učenicima pojedincima na kraju nastavne godine može izreći pedagošku mjeru:

1. a) usmenu pohvalu,
2. b) pisanu pohvalu.

Usmenu pohvalu izriče razrednik, a pisanu Razredno vijeće, uz potvrdu Učiteljskog vijeća.

Usmena pohvala se izriče javno učeniku zbog zalaganja u izvršavanju školskih obveza i primjerenog vladanja tijekom odgojno-obrazovnog rada.

Škola učeniku kojemu je izrečena pedagoška mjera pisane pohvale dodjeljuje **Pohvalnicu** u pisanom obliku. Pisana pohvala se dodjeljuje prigodom uručivanja razredne svjedodžbe.

Članak 7.

Pohvalnica se dodjeljuje svakom učeniku razredne nastave čiji je prosjek ocjena 5,00.

Pohvalnica se dodjeljuje svakom učeniku predmetne nastave čiji je prosjek ocjena isti ili iznad 4,50.

Članak 8.

Prijedlog za dodjeljivanje Pohvalnice može u pisanom obliku pokrenuti razrednik, predmetni učitelj, voditelj sekcije, grupe i sl., vijeće učenika, razredno vijeće.

Članak 9.

Odluka Učiteljskog vijeća o dodjeljivanju pohvalnica je konačna.

# **NAGRADE**

Članak 10.

Nagrade mogu biti u obliku medalja, knjiga, albuma, fotografija, pokala, skulptura, plaketa, opreme ili pribora za odgovarajući nastavni predmet, novčane nagrade, putovanja.

Posebna nagrada „Učenik generacije“ dodjeljuje se na kraju osnovnoškolskog obrazovanja.

Druge nagrade dodjeljuju se prema odluci ravnatelja.

Članak 11.

Prijedlog za pojedinačne i grupne nagrade može pokrenuti razrednik, predmetni učitelj, voditelj sekcije, grupe i sl., Vijeće učenika, Razredno vijeće, Učiteljsko vijeće, Vijeće roditelja, ravnatelj ili stručna tijela škole.

Članak 12.

Prijedlozi se u pisanoj formi dostavljaju Povjerenstvu za pohvaljivanje i nagrađivanje učenika od 5 članova (u daljnjem tekstu Povjerenstvo) koje imenuje ravnatelj škole tijekom drugog polugodišta za tekuću školsku godinu.

**KRITERIJI BODOVANJA ZA DODJELU NAGRADA**

**POJEDINAČNE NAGRADE**

Članak 13.

**Pojedinačne nagrade** učenicima Škole dodjeljuju se na osnovu sljedećih kriterija i ukupnog broja osvojenih bodova:

**USPJEH U UČENJU**

* za odličan uspjeh = 10 bodova
* opći uspjeh 5.00 = 3 boda

**IZOSTANCI**

* 0 sati izostanaka (1. – 4. razreda) = 25 bodova
* 0 sati izostanaka (5. – 8. razreda) = 28 bodova

**OBRAZOVNO PODRUČJE**

Sudjelovanje učenika u natjecanju obrazovno-predmetnog područja:

sudjelovanje na gradskom/školskom natjecanju = br. natjecanja x 2 boda

sudjelovanje na međugradskom natjecanju (prsten) = br. natjecanja x 5 bodova

sudjelovanje na županijskom natjecanju = br. natjecanja x 10 bodova

sudjelovanje na međunarodnom/državnom natjecanju = br. natjecanja x 20 bodova

Za osvojena mjesta na:

**međugradskom („prsten“) natjecanju:**

1. mjesto (ili svi predloženi za višu razinu) = 10 bodova

2. mjesto = 7 bodova

3. mjesto = 5 bodova

**županijskom natjecanju:**

1. mjesto (ili svi predloženi za višu razinu) = 20 bodova
2. mjesto = 15 bodova
3. mjesto = 10 bodova

**međunarodnom/državnom natjecanju:**

1. mjesto = 40 bodova
2. mjesto = 30 bodova
3. mjesto = 20 bodova

**ostalim natjecanjima** („Klokan bez granica“, „Dabar“, Sudoku, MAT liga…):

* među 10% najbolje plasiranih = 20 bodova
* ulazak u finale = 20 bodova

**IZVANNASTAVNE AKTIVNOSTI**

(STEM područja, natjecanja u čitanju, sportska natjecanja, učenička zadruga, glazbeni festivali…)

Sudjelovanje učenika u literarnom, tehničkom, likovnom, kulturno-umjetničkom stvaralaštvu, sportskim aktivnostima i ostalim oblicima aktivnosti

sudjelovanje na gradskom/školskom natjecanju = br. natjecanja x 2 boda

sudjelovanje na županijskom natjecanju = br. natjecanja x 10 bodova

sudjelovanje na međunarodnom/državnom natjecanju = br. natjecanja x 20 bodova

Za osvojena mjesta na:

**županijskom natjecanju**

1. mjesto = 20 bodova
2. mjesto = 15 bodova
3. mjesto = 10 bodova

**međunarodnom/državnom natjecanju**

1. mjesto = 40 bodova
2. mjesto = 30 bodova
3. mjesto = 20 bodova

**IZVANŠKOLSKE AKTIVNOSTI**

* za sudjelovanje u svakoj aktivnosti = 5 bodova

(*Donijeti potvrdu kluba ili institucije.*)

**GRUPNE NAGRADE**

Članak 14.

**Grupne nagrade** iz članka 3. stavak 2. ovog Pravilnika, organizacijama, društvima, sekcijama i ostalim grupama se dodjeljuju na osnovu sljedećih kriterija:

**OBRAZOVNO PODRUČJE**

Sudjelovanje učenika u natjecanju obrazovno-predmetnog područja:

sudjelovanje na gradskom/školskom natjecanja = br. natjecanja x 2 boda

sudjelovanje na međugradskom natjecanju (prsten) = br. natjecanja x 5 bodova

sudjelovanje na županijskom natjecanju = br. natjecanja x 10 bodova

sudjelovanje na međunarodnom/državnom natjecanju = br. natjecanja x 20 bodova

Za osvojena mjesta na:

**međugradskom („prsten“) natjecanju:**

1. mjesto (ili svi predloženi za višu razinu) = 10 bodova

2. mjesto = 7 bodova

3. mjesto = 5 bodova

**županijskom natjecanju:**

1. mjesto (ili svi predloženi za višu razinu) = 20 bodova
2. mjesto = 15 bodova
3. mjesto = 10 bodova

**međunarodnom/državnom natjecanju:**

1. mjesto = 40 bodova
2. mjesto = 30 bodova
3. mjesto = 20 bodova

ostalim natjecanjima (STEM područje, plesne skupine, tehničke skupine…) :

zapaženi rezultat = 20 bodova

**IZVANNASTAVNE AKTIVNOSTI**

(STEM područja, natjecanja u čitanju, sportska natjecanja, učenička zadruga, glazbeni festivali…)

Sudjelovanje učenika u literarnom, tehničkom, likovnom, kulturno-umjetničkom stvaralaštvu, sportskim aktivnostima i ostalim oblicima aktivnosti

sudjelovanje na gradskom/školskom natjecanju = br. natjecanja x 2 boda

sudjelovanje na županijskom natjecanju = br. natjecanja x 10 bodova

sudjelovanje na međunarodnom/državnom natjecanju = br. natjecanja x 20 bodova

Za osvojena mjesta na:

**županijskom natjecanju**

1. mjesto = 20 bodova
2. mjesto = 15 bodova
3. mjesto = 10 bodova

**međunarodnom/državnom natjecanju**

1. mjesto = 40 bodova
2. mjesto = 30 bodova
3. mjesto = 20 bodova

Članak 15.

Povjerenstvo temeljem dobivenih prijedloga sačinjava rang listu i dostavlja konačni prijedlog Učiteljskom vijeću na usvajanje.

Uzorno vladanje je uvjet za dobivanje nagrade.

Minimalni broj bodova za ostvarivanje prava na nagradu:

### Za pojedinačne nagrade je dvadeset i pet (25) odnosno dvadeset i osam (28), a bodovni pragovi za nagrade su sljedeći:

od 25 – 37 treća kategorija nagrada (za 1. - 4. razred)

od 28 – 37 treća kategorija nagrada (za 5. - 8. razred)

od 38 – 47 druga kategorija nagrada

od 48 i više prva kategorija nagrada

### Za grupne nagrade je šesnaest (16), a bodovni pragovi za nagrade su sljedeći:

od 15 – 25 treća kategorija nagrada

od 26 – 41 druga kategorija nagrada

od 42 i više prva kategorija nagrada

Članak 16.

Pojedinačne nagrade učenici zadržavaju kod sebe i s njima raspolažu.

Grupne nagrade mogu biti: odlazak na jednodnevni izlet, posjeti kazalištu, kinu ili drugoj obrazovnoj ili kulturnoj ustanovi, kupovina opreme, literature, pribora.

Ako je grupna nagrada oprema ili pribor koja se koristi u radu nagrađene grupe (ekipe), nagrada ostaje Školi za daljnji rad navedene grupe.

## **NAGRADA “UČENIK GENERACIJE“**

Članak 17.

Učenikom generacije može postati onaj učenik osmog razreda Škole koji ima najviše bodova prema kriterijima za izbor učenika generacije.

Članak 18.

Prilikom vrednovanja za izbor Učenika generacije u obzir se uzimaju rezultati u radu registriranih sekcija u Školi, natjecanja u znanju i stvaralaštvu iz pojedinih predmeta i osvajanja nagrada na pojedinim natjecanjima, zatim sudjelovanje i osvajanje nagrada na raznim natjecanjima likovnog, muzičkog, jezičnog i tehničkog stvaralaštva te raznim sportskim aktivnostima provedenim u organizaciji Škole, AZOO-a, MZO-a, europskih i svjetskih asocijacija koji se bave pitanjem odgoja i obrazovanja.

### IZBOR “UČENIKA GENERACIJE“

Članak 19.

Prijedlog kandidata za izbor Učenika generacije razrednici (Razredno vijeće), u pismenom obliku, dostavljaju Povjerenstvu za izbor Učenika generacije (u daljnjem tekstu: Povjerenstvo za UG).

Povjerenstvo za UG imenuje Učiteljsko vijeće Škole, tijekom drugog polugodišta za tekuću školsku godinu.

Članak 20.

Povjerenstvo za UG sačinjava pet članova:

* stručni suradnik škole koji je ujedno predsjednik Povjerenstva za UG,
* četiri učitelja (jedan iz reda razredne nastave i tri iz predmetne nastave),

Za člana Povjerenstva za UG ne mogu biti birani:

* razrednici završnih (osmih) razreda,
* učitelji razredne nastave koji su vodili generaciju završnog razreda,

Članak 21.

Po prikupljenim podacima i provjeri istih, pristupa se bodovanju. Na osnovu broja bodova Povjerenstvo za UG sastavlja rang listu i oglašava je.

Članak 22.

KRITERIJI BODOVANJA ZA IZBOR UČENIKA GENERACIJE

Opći uspjeh - Zbraja se opći uspjeh učenika u svakom razredu na dvije decimale te se množi s četiri (4).

5, 00 svih osam godina = 20 bodova

Natjecanja tijekom osnovnoškolskog obrazovanja

Obrazovno područje

**međugradsko („prsten“) natjecanje:**

1. mjesto (ili svi predloženi za višu razinu) = 3 bodova

2. mjesto = 2 bodova

3. mjesto = 1 bodova

sudjelovanje = 0,5 bodova

županijska natjecanja

* + - 1. mjesto /ili prijedlog za višu razinu = 5 bodova
      2. mjesto = 3 boda
      3. mjesto = 2 boda

sudjelovanje = 0,5 bodova

državna natjecanja

1. mjesto = 10 bodova

2. mjesto = 8 bodova

3. mjesto = 6 bodova

* + - 1. mjesto = 4 boda
      2. – 10. mjesto = 2 boda sudjelovanje = 1 bod

IZVANNASTAVNE AKTIVNOSTI

županijska natjecanja

1. mjesto = 5 bodova

2.mjesto = 3 boda

3.mjesto = 2 boda sudjelovanje = 0,5 bodova

međužupanijska natjecanja

1. mjesto = 6 bodova

2.mjesto = 4 boda

3. mjesto = 3 boda sudjelovanje = 0,5 bodova

državna natjecanja

1. mjesto = 10 bodova

2.mjesto = 8 bodova

3.mjesto = 6 bodova

4.mjesto = 4 boda

5. – 10. mjesto = 2 boda

sudjelovanje = 1 bod

Ako se održava samo ekipno natjecanje, kandidatu koji je bio član ekipe pripada 50% bodova od bodova predviđenih za pojedinačni plasman.

OSTALI POKAZATELJI USPJEŠNOSTI:

sudjelovanje u kulturnoj i javnoj djelatnosti škole = 1 bod po sudjelovanju

humanitarne aktivnosti, volontiranje u školi i izvan nje = 1 bod po sudjelovanju

dodatno obrazovanje u glazbenoj školi (po godini) = 1 bod

završena osnovna glazbena škola = 10 bodova

posebna postignuća na smotrama, susretima i natječajima koji nisu u organizaciji Agencije za odgoj i obrazovanje, a učenik predstavlja školu i škola ga je prijavila (matematička natjecanja, STEM nat…) = 1 bod po postignuću

ostale izvanškolske aktivnosti = 1 bod po aktivnosti

Članak 23.

Povjerenstvo za UG o svom radu vodi zapisnik u kojem obrazlaže bodovanje po kriterijima za pojedinog kandidata i podnosi ga na razmatranje Učiteljskom vijeću.

Članak 24.

Učiteljsko vijeće Škole razmatra prijedlog Povjerenstvo za UG i donosi odluku o izboru Učenika generacije.

Ako dva ili više učenika imaju jednak broj bodova, Učenikom generacije se proglašava onaj koji ima najveći broj bodova po kriteriju općeg uspjeha, a nakon toga onaj koji ima više bodova po kriteriju sudjelovanja na natjecanjima.

Članak 25.

Prigovor ili žalba na odluku Učiteljskog vijeća podnosi se Školskom odboru Škole u roku od 3 dana nakon proglašenja Učenika generacije.

Odluka Školskog odbora je konačna.

Članak 26.

Rok za proglašenje Učenika generacije je kraj nastavne godine.

Članak 27.

Na oglasnoj ploči i web stranici škole uz Odluku o izboru „Učenika generacije“ objavljuje se odluka o Učeniku generacije.

Članak 28.

Učenik generacije se proglašava javno.

Učeniku generacije Škola dodjeljuje prigodnu nagradu.

## **ZAHVALE**

Članak 29.

Grupne i pojedinačne zahvale dodjeljuju se i za ostvarena humanitarna djela u okviru škole i izvan nje.

Inicijativu u pisanom obliku s obrazloženjem pokreće razrednik, Razredno vijeće, Vijeće učenika, Vijeće roditelja i ravnatelj škole, te se dostavlja Učiteljskom vijeću Škole koje donosi odluku.

# **ZAVRŠNE ODREDBE**

Članak 30.

Učiteljsko vijeće donosi Odluku o dodjeljivanju pojedinačnih i grupnih nagrada učenicima. U Odluci se definira vrsta nagrade prema bodovnim pragovima. Odluka Učiteljskog vijeća je konačna.

Učiteljsko vijeće daje prijedlog vrste nagrade za učenike, a ravnatelj odobrava u skladu s financijskim planom Škole.

Članak 31.

O dodjeljivanju pohvala, nagrada i zahvala se vodi dokumentacija:

* 1. pohvale i nagrade evidentiraju razrednici u E-dnevniku i e-Matici
  2. evidenciju pohvala, nagrada i zahvala vodi ravnatelj, a čuva se u tajništvu Škole
  3. u Spomenici Škole koju vodi ravnatelj ili osoba zadužena od ravnatelja za vođenje Spomenice, evidentiraju se učenici kojima su dodijeljene nagrade

Članak 32.

Za provođenje ovog Pravilnika nadležan je ravnatelj Škole te sva imenovana Povjerenstva njemu su odgovorna.

Članak 33.

Stupanjem na snagu ovog Pravilnika prestaje vrijediti Pravilnik o dodjeljivanju pohvala i nagrada učenicima Osnovne škole Ivane Brlić – Mažuranić Ogulin od 6. rujna 2024. godine (KLASA: 011-03/24-01/3 URBROJ: 2133-27-05-2024-1).

Pravilnik stupa na snagu danom donošenja, a primjenjuje se od školske godine 2025/2026.

KLASA: 011-03/25-01/3 URBROJ: 2133-27-05-2025-1

PREDSJEDNIK ŠKOLSKOG ODBORA:

Tomislav Kljajjić, mag. theol.